Eric Bailly

Eric Bertrand Bailly (s. 12. huhtikuuta 1994 Bingerville) on norsunluurannikkolainen jalkapalloilija, joka edustaa Turkin Superliigassa pelaavaa Beşiktaşia. Bailly kuuluu myös Norsunluurannikon maajoukkueeseen. Bailly on pelipaikaltaan keskuspuolustaja. == Seurajoukkueura == Bailly liittyi barcelonalaisseura Espanyolin nuorisoakatemiaan joulukuussa 2011.Dos nous fitxatges per al futbol base RCD Espanyol. Viitattu 30.1.2015. Hän pelasi ensimmäistä kertaa seuran reservijoukkueessa kaudella 2013–2014 maan kolmanneksi korkeimmalla sarjatasolla Segunda División B:ssä. 5\. lokakuuta 2014 Bailly teki ensiesiintymisensä seuran edustusjoukkueessa kotiottelussa Real Sociedadia vastaan.El Espanyol pone a Arrasate contra las cuerdas Marca. Viitattu 30.1.2015. Hieman tämän jälkeen hänet nostettiin pysyvästi edustusmiehistöön.Eric, la perla de 20 millones Sport. Viitattu 30.1.2015. 29\. tammikuuta 2015 Bailly siirtyi 5,5-vuotisella sopimuksella Villarrealiin.El Villarreal CF ficha a Eric Bailly Villarreal CF. Viitattu 30.1.2015. Hänestä maksettiin 5,7 miljoonan euron siirtokorvaus.El Espanyol traspasa a Eric Bailly al Villarreal por 5,7 millones de euros El Mundo Deportivo. Viitattu 30.1.2015. Hän pelasi seurassa puolentoista vuoden aikana 35 Espanjan pääsarjaottelua. Bailly siirtyi Englannin Valioliigan Manchester Unitediin 38 miljoonan euron siirtosummalla kesällä 2016. Hän voitti avauskaudellaan Unitedissa FA Community Shieldin, Englannin liigacupin, jossa tosin pelasi vain finaalissa, sekä Eurooppa-liigan, jossa pelasi 11 ottelua, mutta oli loppuottelusta pelikiellon vuoksi sivussa. Valioliigassa hän pelasi 25 ottelua. Kaudella 2017–2018 hän oli nilkkavamman vuoksi kolme kuukautta sivussa, ja osittain siksi pelejä Valioliigassa tuli vain 13. Seuraavalla kaudella sarjaotteluiden määrä väheni kahteentoista, ja näistä vain kahdeksassa hän oli avauskokoonpanossa. Syyskauden 2019 hän oli sivussa polvioperaation seurauksena, ja koko kaudella 2019–2020 hän pelasi vain neljä valioliigaottelua. Seuraavalla kaudella hän pelasi 12 valioliigaottelua. Mestarien liigassa Bailly pelasi kausina 2017–2019 yhteensä seitsemän ottelua ja Eurooppa-liigassa kaudella 2019–2020 neljä ottelua. Kaudella 2020–2021 hän pelasi Eurooppa-liigassa viisi ottelua, myös tappiollisen finaalin. Kaudella 2021–2022 hän pelasi neljä ottelua Valioliigassa, kaksi Mestarien liigassa ja yhden liigacupissa. Kaudeksi 2022–2023 Bailly siirtyi lainalle Marseilleen. Hän pelasi kauden aikana 17 Ligue 1:n ottelua, joista viidessä hän oli avauskokoonpanossa. Mestarien liigassa hän pelasi viisi ottelua. Syyskuun alussa 2023 Bailly siirtyi vakituisella siirrolla Turkin Superliigan Beşiktaşiin. == Maajoukkueura == Bailly voitti päävalmentaja Hervé Renardin johtamassa Norsunluurannikon maajoukkueessa Afrikan-mestaruuden 2015 ja pelasi lopputurnauksessa joukkueensa kaikissa kuudessa ottelussa.2015 Nations Cup: Kolo Toure in squad for last time BBC Sport. Viitattu 30.1.2015. Vuoden 2017 Afrikan-mestaruuskilpailuissa hän pelasi täyden ajan joukkueensa kaikissa kolmessa ottelussa. Hän pelasi kolme ottelua myös tammikuussa 2022 järjestetyissä Afrikan-mestaruuskilpailuissa. Hän on pelannut kaikkiaan 12 MM- karsintaottelua. == Lähteet == == Aiheesta muualla == * Ericin tilastot BDFutbol-sivustolla * Ericin tilastot Soccerway-sivustolla Luokka:Norsunluurannikkolaiset jalkapalloilijat Luokka:Jalkapallon Afrikan mestarit Luokka:Vuonna 1994 syntyneet Luokka:Elävät henkilöt